เรือประจัญบานชั้นคิงจอร์จที่ 5 (ค.ศ. 1939)

เรือประจัญบานชั้นคิงจอร์จที่ 5 () เป็นชั้นเรือประจัญบานที่สร้างขึ้นโดยราชนาวีอังกฤษในช่วงก่อนและต้นสงครามโลกครั้งที่สอง

การออกแบบ
แนวทางการออกแบบเรือชั้นนี้เกิดขึ้นภายใต้ข้อผูกพันของ สนธิสัญญารัฐนาวีกรุงลอนดอนฉบับที่สอง ซึ่งกำหนดให้ประเทศผู้ลงนามสามารถสร้างเรือประจัญบานที่มีปืนใหญ่ไม่เกินขนาด 14 นิ้ว (356 มม.) และมีระวางขับน้ำไม่เกิน 35,000 ตัน ราชนาวีอังกฤษเลือกที่จะปฏิบัติตามข้อกำหนดนี้โดยเคร่งครัด ในขณะที่บางประเทศอย่างญี่ปุ่นและอิตาลีถอนตัวและเริ่มสร้างเรือขนาดใหญ่กว่าโดยไม่ยึดตามสนธิสัญญาGarzke, William H. & Dulin, Robert O. (1985). Battleships: Allied Battleships in World War II. Naval Institute Press.

เรือชั้นคิงจอร์จที่ 5 ถูกออกแบบให้มีปืนใหญ่หลักขนาด 14 นิ้ว จำนวน 10 กระบอก ติดตั้งในสามป้อมปืน โดยหนึ่งในนั้นเป็นป้อมแบบ 4 กระบอก ซึ่งเป็นการชดเชยข้อเสียเปรียบในด้านขนาดลำกล้อง ซึ่งด้อยกว่าเรือประจัญบานของเยอรมัน อิตาลี และญี่ปุ่น แต่การออกแบบป้อมปืนสี่กระบอกในหนึ่งป้อมก็สร้างปัญหาทางกลไกและการบำรุงรักษาอยู่ไม่น้อย ในด้านการป้องกัน เรือชั้นนี้ใช้ระบบเกราะแบบ มีเกราะเฉพาะส่วนสำคัญ นอกจากนั้นไม่มีเกราะเลย เกราะข้างลำเรือมีความหนาถึง 373 มม. และดาดฟ้าหุ้มเกราะหลายชั้น รวมถึงมีการออกแบบป้องกันการระเบิดใต้น้ำอย่างรอบคอบ ซึ่งพิสูจน์แล้วว่าได้ผลจริงในการรบ เช่นในกรณีของเรือหลวงปรินส์ออฟเวลส์ (53) ที่สามารถทนต่อการยิงจากเรือประจัญบานบิสมาร์คในยุทธนาวีช่องแคบเดนมาร์ก

แม้มีข้อด้อยในด้านปืนหลัก แต่ก็มีข้อได้เปรียบที่สำคัญอีกประการหนึ่งคือความสามารถในการรวมเทคโนโลยีควบคุมการยิงที่ทันสมัย เช่น ระบบเรดาร์แบบ 284 สำหรับการตรวจจับและเล็งเป้าหมายในทุกสภาพอากาศซึ่งถือว่าล้ำหน้ากว่าคู่แข่งในยุคเดียวกัน เรือชั้นนี้ถูกออกแบบให้สามารถรองรับกำลังพลได้จำนวนมาก ในยามสงบประมาณ 1,314 นาย ในยามสงครามขยายได้ถึง 1,650 นาย

รายชื่อเรือในชั้น
เรือประจัญบานชั้นคิงจอร์จที่ 5 สร้างขึ้นจำนวน 5 ลำ ได้แก่:
 เรือหลวงคิงจอร์จที่ 5 (King George V) ประจำการ 1940–1949
 เรือหลวงปรินส์ออฟเวลส์ (Prince of Wales) ประจำการ 1941–1941
 เรือหลวงดยุกออฟยอร์ก (Duke of York) ประจำการ 1941–1951
 เรือหลวงแอนสัน (Anson) ประจำการ 1942–1951
 เรือหลวงฮาว (Howe) ประจำการ 1942–1950
อ้างอิง


ค
ค
ค
หมวดหมู่:เรือรบสหราชอาณาจักรในสงครามโลกครั้งที่สอง
หมวดหมู่:เรือในสงครามโลกครั้งที่สอง
หมวดหมู่:สมเด็จพระเจ้าจอร์จที่ 5 แห่งสหราชอาณาจักร